CELEX: 22006D0120
Language: hu
Date: 2006-09-22 00:00:00
Title: Az EGT-Vegyesbizottság 120/2006 határozata ( 2006. szeptember 22. ) az Európai Gazdasági Térségről szóló megállapodás XI. mellékletének (Távközlési szolgáltatások) módosításáról

30.11.2006   
            
            
               HU
            
            
               Az Európai Unió Hivatalos Lapja
            
            
               L 333/47
            
         
      AZ EGT-VEGYESBIZOTTSÁG 120/2006 HATÁROZATA
   
   (2006. szeptember 22.)
   az Európai Gazdasági Térségről szóló megállapodás XI. mellékletének (Távközlési szolgáltatások) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XI. mellékletét a 2006. június 2-i 61/2006 EGT-vegyesbizottsági határozat (1) módosította.
            
         
               (2)
            
            
               Az elektronikus kereskedelemmel foglalkozó szakértői csoport létrehozásáról szóló, 2005. október 24-i 2005/752/EK bizottsági határozatot (2) bele kell foglalni a megállapodásba.
            
         
               (3)
            
            
               A jelenleg a megállapodás XI. mellékletének Adatvédelem fejezetébe foglalt 1999/93/EK európai parlamenti és tanácsi irányelvet (3), a 2000/709/EK bizottsági határozatot (4) és a 2000/31/EK európai parlamenti és tanácsi irányelvet (5) át kell helyezni a melléklet Információs társadalmi szolgáltatások fejezetébe.
            
         
               (4)
            
            
               A megállapodás XI. mellékletében szereplő egyes jogi aktusok elavultak, tehát a megállapodásból elhagyhatók,
            
         A KÖVETKEZŐKÉPPEN HATÁROZOTT:
   1. cikk
   A megállapodás XI. melléklete a következőképpen módosul:
   
               1.
            
            
               A szöveg az 5k. pont (2003/98/EK európai parlamenti és tanácsi irányelv) után a következő pontokkal egészül ki:
               
                           „5l.
                        
                        
                           
                              399 L 0093: Az Európai Parlament és a Tanács 1999. december 13-i 1999/93/EK irányelve az elektronikus aláírásra vonatkozó közösségi keretfeltételekről (HL L 13., 2000.1.19., 12. o.).
                           E megállapodás alkalmazásában az irányelv rendelkezéseit a következő kiigazításokkal kell értelmezni:
                           
                                       a)
                                    
                                    
                                       A 7. cikk (1) bekezdésének c) pontjában a »szervezetek« szó után a következő szavakat kell beilleszteni: »vagy valamely EFTA-állam és a harmadik országok vagy nemzetközi szervezetek«;
                                    
                                 
                                       b)
                                    
                                    
                                       a 7. cikk (2) bekezdésében említett esetekben a szerződő felek rendszeresen tájékoztatják egymást, és kérésre konzultációt folytatnak az EGT-Vegyesbizottságban;
                                    
                                 
                                       c)
                                    
                                    
                                       amennyiben a Közösség valamely harmadik országgal tárgyalást folytat a 7. cikk (3) bekezdése alapján a közösségi vállalkozások piacra jutásáról, arra törekszik, hogy az EFTA-államok vállalkozásai tekintetében egyenlő bánásmódot érjen el.
                                    
                                 
                     
                           5la.
                        
                        
                           
                              32000 D 0709: A Bizottság 2000. november 6-i 2000/709/EK határozata az elektronikus aláírásra vonatkozó közösségi keretfeltételekről szóló 1999/93/EK európai parlamenti és tanácsi irányelv 3. cikkének (4) bekezdésében említett szervek kijelölésekor a tagállamok által figyelembe veendő minimumkövetelményekről (HL L 289., 2000.11.16., 42. o.)
                        
                     
                           5m.
                        
                        
                           
                              32000 L 0031: Az Európai Parlament és a Tanács 2000. június 8-i 2000/31/EK irányelve a belső piacon az információs társadalommal összefüggő szolgáltatások, különösen az elektronikus kereskedelem, egyes jogi vonatkozásairól (elektronikus kereskedelemről szóló irányelv) (HL L 178., 2000.7.17., 1. o.).
                           E megállapodás alkalmazásában az irányelv rendelkezéseit a következő kiigazítással kell értelmezni:
                           Az 5. cikk (1) bekezdésének g) pontjában említett esetekben az EFTA-államok tekintetében a HÉA azonosítószám megegyezik a szolgáltató számára a nemzeti jogszabályok szerint kiadott számmal.
                        
                     
                           5n.
                        
                        
                           
                              32005 D 0752: A Bizottság 2005. október 24-i 2005/752/EK határozata az elektronikus kereskedelemmel foglalkozó szakértői csoport létrehozásáról (HL L 282., 2005.10.26., 20. o.).”
                        
                     
         
               2.
            
            
               Az 5ca. (710/97/EK európai parlamenti és tanácsi határozat), 5cd. (128/1999/EK európai parlamenti és tanácsi határozat), 5g. (1999/93/EK európai parlamenti és tanácsi irányelv), 5ga. (2000/709/EK bizottsági határozat) és 5h. pont (2000/31/EK európai parlamenti és tanácsi irányelv) szövegét el kell hagyni.
            
         2. cikk
   A 2005/752/EK határozat izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében kell közzétenni, hitelesek.
   3. cikk
   Ez a határozat 2006. szeptember 23-án lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (6).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.
   
      Kelt Brüsszelben, 2006. szeptember 22-én.
      
         
            az EGT-Vegyesbizottság részéről
         
         
            az elnök
         
         Oda Helen SLETNES
         
      
   
   
      (1)  HL L 245., 2006.9.7., 8. o.
   
   
      (2)  HL L 282., 2005.10.26., 20. o.
   
   
      (3)  HL L 13., 2000.1.19., 12. o.
   
   
      (4)  HL L 289., 2000.11.16., 42. o.
   
   
      (5)  HL L 178., 2000.7.17., 1. o.
   
   
      (6)  Alkotmányos követelmények fennállását nem jelezték.